રાજકોટ આવકવેરા વિભાગે સતત ત્રીજા દિવસે કરચોરો પર તવાઈ બોલાવી છે. ઉદ્યોગપતિ, ફિશરિઝના ધંધાર્થી બાદ ત્રીજા દિવસની તપાસમાં બિલ્ડર, ફાઈનાન્સર, વેપારીઓ ઝપટે ચડયા છે. સીઆઈટી 1 એ કરેલા સરવેમાં સાંનિધ્ય બિલ્ડર્સ,કિસન ફાઈનાન્સ, રાજદાણ કેટલ ફિડ એમ ત્રણ સ્થળોએ સરવે કરવામાં આવ્યો છે. આ તપાસ મોડીરાત સુધી ચાલુ રહી હતી. તપાસ દરમિયાન કેટલાક શંકાસ્પદ દસ્તાવેજો મળી આવ્યા છે. જે કબજે કરવામાં આવ્યા છે. આ ઉપરાંત સ્ટોક વેરિફિકેશન અને ખરીદ વેચાણના દસ્તાવેજો દરમિયાન હાલના તબક્કે કરચોરીનો આંક 50 લાખનો સામે આવ્યો છે.જો કે આ કરચોરીનો આંક વધવાની શકયતા છે. વેપારીઓ એડવાન્સ ટેકસ ભરતા ના હોય તે સંદર્ભે બાતમી મળતા આવકવેરા વિભાગે સરવે કરવામાં આવતા ટેકસ ચોરી બહાર આવી છે.હાલમાં હિસાબી સાહિત્યો,દસ્તાવેજોની ચકાસણી ચાલી રહી છે.